פרשת בהעלותך

פרשת בְּהַעֲלֹתְךָ היא פרשת השבוע השלישית בספר במדבר. לפי החלוקה לפרקים, היא מתחילה בפרק ח', פסוק א' ומסתיימת בפרק י"ב, פסוק ט"ז. בפרשת בהעלותך מסתיימות ההכנות של בני ישראל לקראת היציאה למסע במדבר סיני אל עבר ארץ ישראל. עם היציאה למסע מתגלות בעיות, קשיים וסכסוכים פנימיים בתוך המחנה, לרבות פגיעה במנהיגותו של משה רבנו. כנספח לנושא חנוכת המזבח שבסוף פרשת נשא מובא הציווי על הדלקת הנרות במקדש על ידי אהרן. תיאור מפורט של טהרת הלויים וכניסתם לעבודה במשכן: ”וְהִבְדַּלְתָּ אֶת הַלְוִיִּם מִתּוֹךְ בְּנֵי יִשְׂרָאֵל וְהָיוּ לִי הַלְוִיִּם. וְאַחֲרֵי כֵן יָבֹאוּ הַלְוִיִּם לַעֲבֹד אֶת אֹהֶל מוֹעֵד וְטִהַרְתָּ אֹתָם וְהֵנַפְתָּ אֹתָם תְּנוּפָה. כִּי נְתֻנִים נְתֻנִים הֵמָּה לִי מִתּוֹךְ בְּנֵי יִשְׂרָאֵל...” חגיגת הפסח בפעם הראשונה אחרי יציאת מצרים. קביעת פסח שני לטובת מי שלא יכול לחגוג את הפסח במועדו. תיאור הקמת המשכן ופירוקו על פי הענן השוכן עליו: ”וּלְפִי הֵעָלֹת הֶעָנָן מֵעַל הָאֹהֶל וְאַחֲרֵי כֵן יִסְעוּ בְּנֵי יִשְׂרָאֵל וּבִמְקוֹם אֲשֶׁר יִשְׁכָּן שָׁם הֶעָנָן שָׁם יַחֲנוּ בְּנֵי יִשְׂרָאֵל.” פרשת החצוצרות: ה' מצווה את משה להכין שתי חצוצרות שישמשו להתרעה על אירועים שונים במחנה. ”עֲשֵׂה לְךָ שְׁתֵּי חֲצוֹצְרֹת כֶּסֶף מִקְשָׁה תַּעֲשֶׂה אֹתָם וְהָיוּ לְךָ לְמִקְרָא הָעֵדָה וּלְמַסַּע אֶת הַמַּחֲנוֹת.” תיאור חגיגי של תחילת המסע במדבר סיני (בעדות מסוימות קוראים פרשייה זו במנגינה מיוחדת). דו-שיח בין משה לחותנו חובב בן רעואל (לפי חז"ל הוא יתרו) בעניין הצטרפותו למסע. פרשת "ויהי בנסוע": האמירות החגיגיות של משה על ארון הברית בתחילת הנסיעה ובחניה (בספרי התורה פרשה זו מעוטרת לפניה ולאחריה באות נו"ן הפוכה). ערך מורחב – חטא המתאוננים עם ישראל מתאוננים רע באוזני ה'. בעקבות זאת פורצת אש הפוגעת ומכלה בקצה המחנה. עם ישראל צועקים אל משה שיתפלל אל ה'. משה מתפלל והאש שוקעת. המקום נקרא 'תבערה' על עונש הבערה בעקבות החטא. ערך מורחב – קברות התאווה בני ישראל ממשיכים להתלונן על היעדר בשר, למרות אספקת המן הסדירה: ”וַיִּשְׁמַע מֹשֶׁה אֶת הָעָם בֹּכֶה לְמִשְׁפְּחֹתָיו אִישׁ לְפֶתַח אָהֳלוֹ וַיִּחַר אַף ה' מְאֹד וּבְעֵינֵי מֹשֶׁה רָע.” משה מתלונן בפני ה' על התנהגותם של בני ישראל ועל הקושי בהנהגת העם: ”הֶאָנֹכִי הָרִיתִי אֵת כָּל הָעָם הַזֶּה אִם אָנֹכִי יְלִדְתִּיהוּ כִּי תֹאמַר אֵלַי שָׂאֵהוּ בְחֵיקֶךָ...” ה' מצווה את משה למנות שבעים זקנים שיישאו איתו בעול ומבטיח לספק לעם בשר: ”לֹא יוֹם אֶחָד תֹּאכְלוּן וְלֹא יוֹמָיִם וְלֹא חֲמִשָּׁה יָמִים וְלֹא עֲשָׂרָה יָמִים וְלֹא עֶשְׂרִים יוֹם. עַד חֹדֶשׁ יָמִים עַד אֲשֶׁר יֵצֵא מֵאַפְּכֶם וְהָיָה לָכֶם לְזָרָא...” משה ממנה שבעים זקנים באוהל מועד, ושני זקנים שנשארו במחנה, אלדד ומידד, מתנבאים שם. יהושוע בן נון מציע להעניש אותם אך משה מגיב במורת רוח: ”וַיֹּאמֶר לוֹ מֹשֶׁה הַמְקַנֵּא אַתָּה לִי וּמִי יִתֵּן כָּל עַם ה' נְבִיאִים כִּי יִתֵּן ה' אֶת רוּחוֹ עֲלֵיהֶם.” ה' מספק שלווים למאכל לבני ישראל כפי שהבטיח, והורג בהם בעודם אוכלים: ”הַבָּשָׂר עוֹדֶנּוּ בֵּין שִׁנֵּיהֶם טֶרֶם יִכָּרֵת וְאַף ה' חָרָה בָעָם וַיַּךְ ה' בָּעָם מַכָּה רַבָּה מְאֹד. וַיִּקְרָא אֶת שֵׁם הַמָּקוֹם הַהוּא קִבְרוֹת הַתַּאֲוָה כִּי שָׁם קָבְרוּ אֶת הָעָם הַמִּתְאַוִּים.” ערך מורחב – צרעת מרים מרים ואהרן מדברים לשון הרע על משה ואשתו הכושית. ה' קורא למשה, אהרון ומרים לאוהל מועד ונוזף באהרון ומרים: וַיֹּאמֶר שִׁמְעוּ נָא דְבָרָי אִם יִהְיֶה נְבִיאֲכֶם ה' בַּמַּרְאָה אֵלָיו אֶתְוַדָּע בַּחֲלוֹם אֲדַבֶּר בּוֹ. לֹא כֵן עַבְדִּי מֹשֶׁה בְּכָל בֵּיתִי נֶאֱמָן הוּא. פֶּה אֶל פֶּה אֲדַבֶּר בּוֹ וּמַרְאֶה וְלֹא בְחִידֹת וּתְמֻנַת ה' יַבִּיט וּמַדּוּעַ לֹא יְרֵאתֶם לְדַבֵּר בְּעַבְדִּי בְמֹשֶׁה. לאחר מכן מרים לוקה בצרעת, משה מתפלל עליה (”אֵל נָא רְפָא נָא לָהּ”) והעם מחכה עד שתטהר. השבת בה קוראים את פרשת בהעלותך יכולה לחול בשבעה תאריכים שונים: שנת השג - ט' בסיוון שנת החא - י"א בסיוון שנת זחג, שנת זשג ושנת בחג - ט"ז בסיוון שנת השא ושנת זחא - י"ח בסיוון שנת הכז - י"ט בסיוון שנת בשז ושנת גכז - בארץ ישראל י"ב בסיוון, בחוץ לארץ י"ט בסיוון שנת זשה ושנת בחה, שנת בשה ושנת גכה - בארץ ישראל י"ד בסיוון, בחוץ לארץ כ"א בסיוון ההפטרה היא בספר זכריה, מפרק ב', פסוק י"ד עד פרק ד', פסוק ז' (התימנים ממשיכים עד פסוק ט'). זכריה מנבא על הקדשת יהושע הכהן הגדול ועל מנורת המקדש. הטקסט: פרשת בהעלתך, באתר ויקיטקסט פרשת בהעלתך - הטקסט עם תרגום אונקלוס, באתר "מכון ממרא" פרשת בהעלתך, באתר "מקראות גדולות הכתר" פרשת בהעלתך, באתר "תורת אמת" פרשת בהעלתך עם ההפטרה, להאזנה באתר "ספוטיפיי" פרשנות: גיליונות נחמה לפרשת בהעלתך פרשת בהעלתך, באתר אוניברסיטת בר-אילן פרשת בהעלתך, באתר "כיפה" פרשת בהעלתך עם פירוש רש"י, באתר "בית חב"ד" שיעורי תורה לפרשת בהעלתך, באתר "ישיבה" שיעורים לצפייה על פרשת בהעלתך, באתר "בינינו" פרשת בהעלתך, באתר פרשת השבוע הערך "פרשת בהעלתך", באתר ויקישיבה דברי תורה לפרשת בהעלתך באתר ישיבת הר ברכה שיעורים לצפייה על פרשת בהעלתך, באתר "התנועה הרפורמית"